
Rīgā,                                                                                                                                                     201_. gada _. Mēn.
Sabiedrība ar ierobežotu atbildību “MANS UZŅĒMUMS”, Reģ.Nr. 00000000000, turpmāk saukts 
Glabātājs, tās valdes locekļa Vārds, Uzvārds personā, kas darbojas, pamatojoties uz Statūtiem, no vienas puses, un Sabiedrība ar ierobežotu atbildību “CITS UZŅĒMUMS”, Reģ.Nr. 000000000000, turpmāk saukts Glabājuma devējs, tās valdes locekļa Vārds, Uzvārds presonā, no otras puses, turpmāk sauktas Puses, noslēdza šādu Līgumu:
1. LĪGUMA PRIEKŠMETS
1.1. Glabājuma devējs nodod, bet Glabātājs pieņem bezatlīdzības glabāšanā Mēbeles (divi galdi), turpmāk saukta Manta, atbilstoši šā Līguma noteikumiem.
1.2. Glabātājs saskaņā ar šo Līgumu uzglabā nodoto Mantu noliktavu telpu teritorijā, kas atrodas Rīgā, Kalnciema iela 87, turpmāk sauktas Noliktavu telpas.
1.3. Īpašuma tiesības uz Manta šā Līguma darbības laikā ir Glabājuma devējam. 

2. GLABĀJUMA DEVĒJA TIESĪBAS UN PIENĀKUMI

2.1. Glabājuma devējs apņemas nodot Glabātājam Mantu, lai viņš varētu izpildīt savas saistības, kuras viņš uzņēmies saskaņā ar šo Līgumu.
2.1.1. Mantu nodod Glabātājam Glabātāja Noliktavu telpu teritorijā.
2.1.2. Visus izdevumus, kas saistīti Mantas transportēšanu uz Glabātāja Noliktavu telpām, ko paredz šis Līgums, apņemas segt Glabājuma devējs.
2.2. Izbeidzoties šā Līguma termiņam, Glabājuma devējs apņemas saņemt atpakaļ glabāšanā nodotās Mantas.
2.2.1. Ja nepieciešams, Glabājuma devējam ir tiesības saņemt atpakaļ Mantas no Glabātāja līdz šā Līguma termiņa beigām.
2.3. Glabājuma devējam ir tiesības piesaistīt trešās personas, lai izpildītu šā Līguma saistības.
2.3.1. Glabājuma devējam ir tiesības uzdot pienākumu izpildi, kas paredzēti šā Līguma 2.2.p., savam pilnvarotam pārstāvim, kura tiesības un pienākumi tiek noteikti Glabājuma devēja izdotā attiecīgā pilnvarā.
2.4. Glabājuma devējam ir tiesības šā Līguma darbības laikā kontrolēt šajā Līgumā paredzēto Glabātāja saistību izpildi, kā arī pārbaudīt Mantas veselumu, tā komplektējumu, Noliktavu telpu stāvokli un citus šajā Līgumā paredzētos Mantas glabāšanas noteikumus.

3. GLABĀTĀJA TIESĪBAS UN PIENĀKUMI
3.1. Glabātājs apņemas pieņemt Mantas no Glabājuma devēja glabāšanai atbilstoši šā Līguma noteikumiem.
3.2. Glabātājs apņemas noorganizēt Mantas saņemšanu un savlaicīgi piešķirt Glabājuma devējam Noliktavu telpas Mantas glabāšanai uz šā Līguma termiņu.
3.2.1. Glabātāja piešķirtajām Noliktavu telpām ir jāatbilst visām prasībām, kas nepieciešamas Mantas normālai glabāšanai saskaņā ar šo Līgumu, kā arī ir jāatbilst visu LR normatīvo aktu prasībām, kas regulē šo telpu izmantošanu Mantas glabāšanai.
3.2.2. Glabātājam ir jābūt visām nepieciešamajām atļaujām un citiem dokumentiem Noliktavu telpu uzturēšanai un noliktavu saimniecības vešanai.
3.2.3. Glabātājs apņemas samaksāt visus nodokļus, nodevas un citus obligātos maksājumus, kas saistīti ar Noliktavu telpu uzturēšanu un noliktavu saimniecības vešanu.
3.2.4. Glabātājam ir pienākums apdrošināt savu atbildību par Mantas, kas atrodas Noliktavu telpās, zaudējumu, bojājumu un bojāeju.
3.3. Ja rodas kādi Noliktavu telpu bojājumi, kas radušies šā Līguma darbības laikā, Glabātājs apņemas uz sava rēķina novērst minētos bojājumus.
3.4. Glabātājs apņemas patstāvīgi un uz sava rēķina pilnā apmērā segt izdevumus, kas saistīti ar tā saistību izpildi saskaņā ar šo Līgumu.
3.5. Glabātājs apņemas rūpīgi apieties ar Mantu, saglabāt to un uzturēt pilnīgā kārtībā, ievērot LR likumdošanas aktus, LR valsts institūciju un citu kompetentu iestāžu lēmumus.
3.6. Lai nodrošinātu Mantas drošību, kura nodota glabāšanā saskaņā ar šo Līgumu, Glabātājs apņemas nodrošināt Noliktavu telpu diennakts apsardzi un nepieļaut nepiederošu personu piekļūšanu Mantai.
3.7. Glabātājs ir atbildīgs Glabājuma devējam par savu darbinieku un apsardzes darbinieku darbībām, kā arī par jebkuru to paviršību, nolaidību un neuzmanību, tiem izpildot savas saistības.
3.8. Glabātājam nav tiesību izmantot, nodot lietošanā citām personām, ieķīlāt, pārdot vai kādā citā veidā apgrūtināt glabāšanā nodoto Mantu. 
3.9. Izbeidzoties šā Līguma termiņam, kā arī jebkurā laikā pēc Glabājuma devēja pieprasījuma,_ (vārdiem) dienu laikā Glabātājam ir jāatdod Manta Glabājuma devējam tādā pašā stāvoklī un daudzumā, kādā Mantai bija, kad tā tika nodota Glabātājam.
3.9.1. Glabātājs sedz visus Glabājuma devēja zaudējumus, kas viņam radušies saistībā ar tādas Mantas atdošanu, kuras kvalitāte un/vai daudzums neatbilst tai kvalitātei un/vai daudzumam, kādā bija Manta tās nodošanas brīdī Glabātājam.
3.9.2. Glabātājs atdod Mantu Glabājuma devējam vai tā pilnvarotam pārstāvim, šis pārstāvis uzrāda attiecīgu pilnvaru saskaņā ar Mantas nodošanas un pieņemšanas aktu.
3.10. Glabātājs apņemas segt zaudējumus, kas radušies Mantas zaudējuma, bojājuma rezultātā, neatkarīgi no tā vai ir notikusi Mantas bojāeja, zaudējums vai bojājums Glabātāja vai trešo personu vainas dēļ, kā arī citos šā Līguma noteikumu pārkāpšanas gadījumos.
3.11. Glabātājam ir pienākums nekavējoties paziņot Glabājuma devējam par Mantas bojāeju vai bojājumu, kā arī par visām trešo personu izvirzītajām pretenzijām.
3.12. Ja Glabātājs veic pretlikumīgas darbības, tad atbildīgs par tām ir viņš. 
3.12.1. Ja kādu Glabātāja darbību rezultātā Glabājuma devējam tiek uzliktas kādas soda sankcijas, tad par tām pilnā apjomā ir atbildīgs Glabātājs.

4. GARANTIJAS
4.1. Glabātāja tiesības vest noliktavu saimniecību Noliktavu telpās apstiprina telu nomas līgums.
4.2. Glabātājs garantē, ka tam ir attiecīgas pilnvaras un tiesības pilnā apjomā, lai slēgtu šo Līgumu uz tajā fiksētajiem noteikumiem.
4.3. Glabātājs garantē arī to, ka saskaņā ar šā Līguma noteikumiem Glabājuma devējs var bez jebkādiem šķēršļiem glabāt Mantu Noliktavu teritorijā bez jebkādiem pārtraukumiem vai traucējumiem no trešo personu puses.

5.STRĪDU ATRISINĀŠANA UN PUŠU ATBILDĪBA 

5.1. Strīdus, kas saistīti ar šo Līgumu, risina pārrunu ceļā, bet ja tos nevar atrisināt pārrunu ceļā, tie tiek risināti spēkā esošo Latvijas Republikas likumdošanas aktu noteiktajā kārtībā.
5.2. Puses vienai otrai ir mantiski atbildīgas par līgumsaistību pārkāpšanu, kā arī par zaudējumu radīšanu otrai Pusei saskaņā ar spēkā esošajiem LR likumdošanas aktiem.
5.3. Ja Glabātājs nokavē Mantas pieņemšanu, Glabātājs izmaksā Glabājuma devējam soda naudu __% apmērā no kopējās šā Līguma summas par katru nokavējuma dienu, kā arī sedz visus ar šādu rīcību Glabājuma devējam radītos zaudējumus.
5.4. Ja šā Līguma termiņam izbeidzoties, Glabātājs savlaicīgi neatdod Mantu Glabājuma devējam, tad Glabātājam tiek uzlikts naudas sods 00% apmērā no kopējās šā Līguma summas par katru nokavējuma dienu un viņam ir pienākums segt Glabājuma devēja zaudējumus, kas saistīti ar šādu Līguma pārkāpumu.
5.5. Glabātājs no Mantas saņemšanas brīža un līdz tā atdošanai ir materiāli atbildīgs par Mantas drošību, kvalitāti un daudzumu, kā arī par Mantas uzturēšanas noteikumu ievērošanu.
5.6. Glabātājs šā Līguma darbības laikā ir atbildīgs par Noliktavu telpu kvalitāti, tajās veiktajiem remontdarbiem, ja ir radušies bojājumi, kā arī par šā Līguma 3.7.p. ievērošanu.

6. LĪGUMA DARBĪBAS LAIKS, GROZĪŠANAS, PAPILDINĀŠANAS, LAUŠANAS KĀRTĪBA

6.1. Šis Līgums stājas spēkā tā parakstīšanas brīdī un ir spēkā līdz puses, savstarpēji vienojoties, pārtrauc šo līgumu.
6.2. Šo Līgums var grozīt, papildināt vai lauzt saskaņā ar spēkā esošajiem LR likumdošanas aktiem, pēc Pušu rakstveida vienošanās, ko noformē ar protokolu, ko pievieno šim Līgumam un kas ir tā neatņemama sastāvdaļa.
6.3. Glabājuma devējam ir tiesības pirms termiņa lauzt šo Līgumu gadījumā, ja:
6.3.1. Glabātājs ir ierādījis nekvalitatīvas Noliktavu telpas, kuru dēļ var tikt bojāta Manta, kā arī ja Noliktavu telpās nekvalitatīvi ir veikti remontdarbi, ja ir radušies bojājumi šā Līguma darbības laikā.
6.3.2. Glabātājs nepilda Noliktavu telpu diennakts apsardzes pienākumus, pieļauj nepiederošu personu piekļūšanu Mantai, kā arī nekontrolē apsardzes un savu darbinieku darbību.
6.3.3. Glabātājs izmanto Mantu personīgās interesēs, nodod to trešajām personām bez Glabājuma devēja atļaujas, kā arī citādi izmanto Mantu mērķiem, kurus neparedz šis Līgums.
6.3.4. Ja Glabātājs kādā veidā ierobežo šajā Līgumā paredzētās tiesības Glabājuma devējam piekļūt savai Mantai.
6.3.5. Citādi Glabātājam pārkāpjot šā Līguma saistības.

7. ĪPAŠIE NOTEIKUMI

7.1. Puses apņemas neizpaust trešajām personām šā Līguma izpildes laikā saņemtās ziņas, kā arī datus, kas var tikt izmantoti konkurences nolūkos.
7.2. Katra Puse apņemas neveikt nekādas darbības, kas tieši vai netieši var radīt zaudējumus otras Puses prestižam un interesēm.

8. NOSLĒGUMA NOTEIKUMI

8.1. Puses ir izlasījušas šo Līgumu. Tas ietver pilnīgu abu Pušu vienošanos, un to nevar grozīt, izņemot rakstveida grozījumus, kurus Puses ir parakstījušas.
8.2. Šis Līgums ir sastādīts divos eksemplāros pa vienam katrai Pusei; katram no eksemplāriem ir vienāds juridiskais spēks.
8.3. Puses piekrīt visiem šā Līguma punktiem, ko apstiprina ar saviem parakstiem.
8.4. Ja kāds no šā Līguma noteikumiem zaudē juridisko spēku, tad tas neietekmē pārējos šā Līguma noteikumus.
8.5. Visā pārējā, ko neregulē šis Līgums, Puses vadās pēc spēkā esošajiem LR likumdošanas aktiem.

PUŠU REKVIZĪTI

______________________________
Vārds, Uzvārds

	Glabājuma devējs
CITS UZŅĒMUMS

